b'\n_START_ARTICLE_\nDunavska banovina\n_START_PARAGRAPH_\nDunavska banovina je bila banovina (provincija, regija) Kraljevine Jugoslavije od 1929. do 1941. godine. Ova banovina se nalazila na podru\xc4\x8dju Srijema, Ba\xc4\x8dke, Banata, Baranje, \xc5\xa0umadije i Brani\xc4\x8deva. Upravno sjedi\xc5\xa1te banovine bio je Novi Sad i dobila je ime po Dunavu.\n_START_SECTION_\nPovijest\n_START_PARAGRAPH_\nKada je 1939. godine oformljena Banovina Hrvatska, \xc5\xa0id i Ilok, koji su prije toga pripadali Dunavskoj banovini, pripojeni su Hrvatskoj._NEWLINE_1941. godine, za vrijeme Drugog svjetskog rata, Sile osovine su okupirale Dunavsku banovinu. Ba\xc4\x8dka i Baranja su su pripojene Ma\xc4\x91arskoj, a isto\xc4\x8dni Srijem Nezavisnoj Dr\xc5\xbeavi Hrvatskoj. Ostali dio Dunavske banovine (koji je uklju\xc4\x8divao Banat, \xc5\xa0umadiju i Brani\xc4\x8devo) je postojao kao dio, od nacisti\xc4\x8dke Njema\xc4\x8dke okupirane Srbije od 1941. do 1944. godine sa Smederevom kao glavnim gradom. Me\xc4\x91utim, Banat je postao dijelom Srbije kojom su upravljali tamo\xc5\xa1nji Nijemci._NEWLINE_Regija je vra\xc4\x87ena 1945. godine kao pokrajina Srbije u okviru Socijalisti\xc4\x8dke Federativne Republike Jugoslavije. Umjesto imena Dunavska banovina, pokrajini je dobila ime prema Srpskoj Vojvodini iz 19. st. - Vojvodina, s Novim Sadom kao glavnim gradom. Nakon razgrani\xc4\x8denja, nova pokrajina se sastojala od isto\xc4\x8dnog Srijema, Banata i Ba\xc4\x8dke. Baranja i zapadni Srijem su se nalazili u Narodnoj Republici Hrvatskoj, dok su \xc5\xa0umadija i Brani\xc4\x8devo stavljene pod kontrolu Srbije.'